በዚህም የመጀመሪያው የህዝብ ለህዝብ ግንኙነት መድረክ በደብረብርሃን ዩኒቨርሲቲ ተካሄዶ ነበር። በመድረኩ ላይም መቀራረብና የህዝቦችን አንድነትና አብሮነት ለማጠናከር አንድ በሚያደርጉ ጉዳዮች ላይ ማተኮር ተገቢ እንደሆነ ተመልክቷል። ልዩነቶችን በማጥበብ አንድ ሊያደርጉ የሚችሉ ታሪካዊ ዳራዎች ጎልተው እንዲወጡ ማድረግ የግድ የሚል ሲሆን፤ በታሪክ ሂደት የተፈጠሩ ልዩነቶችን በአግባቡ ማስቀመጥም ለታሪክ ባለሙያዎች የሚተው ነው። ከሚያለያዩ ነገሮች ይልቅ አንድ የሚያደርጉት ነገሮች ይበልጣሉና በጋራ ጉዳዮች ላይ በማተኮር መንግሥትም እንደ መንግሥት፣ ምሁሩም እንደ ምሁር የሚጠበቅበትን ኃላፊነት መወጣት የሚገባ መሆኑም ተነስቷል።
